《云岩竹源二禅俱与招客三月二十一日遂饭于竹》
宋代·刘子翚

云岩市声中，竹源山色处。
平生几两屐，惟乐取意去。
晨光霁老春，飞盖双溪路。
沙平水漫流，云散天全露。
逶迤经浅坂，窈窕穿崇树。
绿登方怒舒，红竟忽繁雨。
斯焉得小休，境熟来已屡。
徵君常主盟，呼吸名胜聚。
子休心铁石，太叔语韶濩。
鼎鼎吴刘陈，俱有不凡度。
余衰气不华，清遨惭辄与。
未渠推远之，政以枵然故。
九宾既云集，一士乃鸿翥。
毋多溷幽人，蔬茗烦草具。
丛谈杂庄谑，泛阅披黄素。
丰镌辨活笔，始画穷真数。
解衣半日许，万古回胸膆。
西窗引虚明，汛洒延晚步。
懒身厌依随，静若超羁驭。
博山真起予，浮烟一枝鹜。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。